מקיף א'-הגימנסיה הריאלית

**עבודת קיץ באזרחות יא6/יא5**

**את העבודה יש להגיש בכתב יד עד לתאריך 15.7.23 למשרד של איריס חיון**

1. מועצה אזורית פרסמה מכרז למסירת חלקות קרקע לבנייה, ביישוב קהילתי שבתחומה. ביישוב זה כל התושבים צמחונים, משום שהם מתנגדים לכל פגיעה בבעלי חיים. אחד התנאים במכרז קובע, כי רק אלה שיצהירו כי אינם אוכלים בשר, יוכלו לקבל חלקת קרקע. נציגי עמותת "כשאני אוכל בשר אני מאושר" פנו אל ראש המועצה, וטענו כי תנאי זה פוגע בזכותם. בתשובתו ענה ראש המועצה, כי ביישוב מתגוררים אך ורק צמחונים, והתנאי נועד לשמור על אופיו הייחודי של היישוב.

א. ציינ.י והצג/הציגי את **הזכות** שלטענת נציגי העמותה נפגעה. הסבר/הסבירי כיצד זכות זו באה לידי ביטוי בקטע.

- ב. ציינ.י והצג/הציגי את **המדיניות** שבאה לידי ביטוי בתשובתו של ראש המועצה. הסבירי/הסבר כיצד מדיניות זו באה לידי ביטוי בקטע.

1. שירותי הביטחון, בהוראת שר הביטחון, רשאים לעצור נקודתית מי שנחשד כשותף בפעולות טרור. במעצר זה מגבילים שירותי הביטחון את יכולת המפגש של העצורים עם עורכי דין ועם המשפחות, כבסיס לחץ על העצורים לדבר בזמן החקירה.
יש המתנגדים למעצרים אלו ויש התומכים.

 **הבע/הביעי עמדתך בעניין זה.**

א. טענה - הצגת עמדתך באופן ברור.

ב. הנמקת עמדתך –הצג/הציגי נימוק לעמדתך המבוסס על מושגים וידע מלימודי האזרחות.

ג. הנמקת העמדה המנוגדת – הצג/הציגי נימוק לעמדה המנוגדת לעמדתך, המבוסס על מושגים וידע מלימודי האזרחות.

1. בחר.י אירוע חדשותי מהשבועיים האחרונים, הסבר אותו, ציינ.י 2 מושגים מלימודי האזרחות הקשורים בו, הסבר/הסבירי כיצד באים לידי ביטוי בקטע זה.
2. בחר.י אחד ממושגי האזרחות שנלמדו בשנה האחרונה והסבר/הסבירי כיצד הכרת מונח זה יכולה לתרום לך בחיי היומיום.

 **בהצלחה!!!!**